*****

ΚΑΝΟΝΙΣΜΟΣ (ΕΟΚ) αριθ. 1556/82 ΤΗΣ ΕΠΙΤΡΟΠΗΣ

της 17ης Ιουνίου 1982

περί καθορισμού των προκαταβολών σχετικά με τις συνεισφορές στην παραγωγή στον τομέα της ζάχαρης για την περίοδο εμπορίας 1981/82

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 28 παράγραφος 7,

τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοσθούν στο γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 1207/82 (4), και ιδίως το άρθρο 4 παράγραφος 3,

Εκτιμώντας:

ότι το άρθρο 10 του κανονισμού (ΕΟΚ) αριθ. 1443/82 της Επιτροπής της 8ης Ιουνίου 1982 περί θεσπίσεως των λεπτομερειών εφαρμογής του καθεστώτος ποσοστώσεων στον τομέα της ζάχαρης (5) προβλέπει τον καθορισμό πριν από την 1η Ιουλίου 1982 και την είσπραξη πριν από την 1η Αυγούστου 1982 των κατά μονάδα ποσών που πρέπει να καταβληθούν από τους παραγωγούς ζάχαρης και από τους παραγωγούς ισογλυκόζης, ως προκαταβολές επί των συνεισφορών στη βασική παραγωγή για την περίοδο εμπορίας 1981/82 · ότι ο κατ' εκτίμηση υπολογισμός της βασικής συνεισφοράς και της συνεισφοράς Β, σύμφωνα με το άρθρο 6 του κανονισμού (ΕΟΚ) αριθ. 1443/82, οδηγεί σε ποσό ανώτερο του 60 % των ανώτατων ποσών που αναφέρονται στο άρθρο 28 παράγραφοι 3 και 4 του κανονισμού (ΕΟΚ) αριθ. 1785/81· ότι, στην περίπτωση αυτή, πρέπει, σύμφωνα με το άρθρο 6 του κανονισμού (ΕΟΚ) αριθ. 1443/82, να καθορισθούν τα κατά μονάδα ποσά για τη ζάχαρη σε 50 % των σχετικών ανώτατων ποσών καί, όσον αφορά την ισογλυκόζη, να καθορισθεί το κατά μονάδα ποσό της προκαταβολής σε 40 % του ποσού της συνεισφοράς στη βασική παραγωγή που εκτιμάται για τη ζάχαρη·

ότι ο κανονισμός (ΕΟΚ) αριθ. 3016/78 της Επιτροπής της 20ής Δεκεμβρίου 1978 περί θεσπίσεως ορισμένων λεπτομερειών για την εφαρμογή των τιμών συναλλάγματος στους τομείς της ζάχαρης και της ισογλυκόζης (6), όπως τροποποιήθηκε τελευταία από τον κανονισμό (ΕΟΚ) αριθ. 2545/81 (7), προβλέπει στο σημείο XIV α) του παραρτήματος, για την είσπραξη προκαταβολών επί της συνεισφοράς στην παραγωγή, την εφαρμογή της αντιπροσωπευτικής τιμής που εφαρμόζεται την 1η Απριλίου της τρέχουσας περιόδου· ότι, εντούτοις, το άρθρο 10 του κανονισμού (ΕΟΚ) αριθ. 1443/82 προβλέπει την είσπραξη αυτών των προκαταβολών για την περίοδο εμπορίας 1981/82 πριν από την 1η Αυγούστου 1982· ότι πρέπει, κατά συνέπεια, να προβλεφθεί για την είσπραξη αυτών των προκαταβολών μέση τιμή συναλλάγματος, στην οποία λαμβάνονται υπόψη οι τροποποιήσεις των αντιπροσωπευτικών τιμών κατά τη διάρκεια της εν λόγω περιόδου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κατά μονάδα ποσά, που αναφέρονται στο άρθρο 5 παράγραφος 1 υπό β του κανονισμού (ΕΟΚ) αριθ. 1443/82, καθορίζονται για την περίοδο εμπορίας 1981/82:

α) σε 0,470 ECU ανά 100 χιλιόγραμμα λευκής ζάχαρης ως προκαταβολή επί της συνεισφοράς στη βασική παραγωγή για τη ζάχαρη Α και τη ζάχαρη Β·

β) σε 7,043 ECU ανά 100 χιλιόγραμμα λευκής ζάχαρης ως προκαταβολή επί της συνεισφοράς Β για την ζάχαρη Β·

γ) σε 0,376 ECU ανά 100 χιλιόγραμμα ξηράς ουσίας ως προκαταβολή επί της συνεισφοράς στη βασική παραγωγή για την ισογλυκόζη Α και την ισογλυκόζη Β.

Άρθρο 2

Η τιμή συναλλάγματος που εφαρμόζεται για τη μετατροπή σε εθνικό νόμισμα των κατά μονάδα ποσών που αναφέρονται στο άρθρο 1 είναι η αντιπροσωπευτική τιμή που εφαρμόζεται κατά τη διάρκεια της περιόδου εμπορίας 1981/82. Εάν αυτή η τιμή τροποποιηθεί κατά τη διάρκεια της εν λόγω περιόδου, η τιμή συναλλάγματος που εφαρμόζεται είναι ίση με το μέσο όρο, που υπολογίζεται pro rata temporis, των αντιπροσωπευτικών τιμών οι οποίες εφαρμόζονται κατά την αυτή περίοδο εμπορίας.

Άρθρο 3

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 17 Ιουνίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 74 της 18. 3. 1982, σ. 1.

(3) ΕΕ αριθ. L 106 της 29. 4. 1977, σ. 27.

(4) ΕΕ αριθ. L 140 της 20. 5. 1982, σ. 51.

(5) ΕΕ αριθ. L 158 της 9. 6. 1982, σ. 17.

(6) ΕΕ αριθ. L 359 της 22. 12. 1978, σ. 11.

(7) ΕΕ αριθ. L 248 της 1. 9. 1981, σ. 50.